ইউরোপকেন্দ্রিকতা

ইউরোপকেন্দ্রিকতা বলতে ইউরোপীয় বা পশ্চিমা সভ্যতাকে কেন্দ্র করে গড়ে ওঠা এমন এক পক্ষপাতমূলক দৃষ্টিভঙ্গিকে বোঝায় যা পশ্চিমা সভ্যতাকে বিশ্বের অপরাপর সভ্যতার উপর প্রাধান্য দেয়। এই কেন্দ্রিকতার সঠিক ক্ষেত্রটি অবশ্য সুনির্ধারিত নয়। এটি সমগ্র পশ্চিমা বিশ্ব থেকে শুরু করে কেবল ইউরোপ মহাদেশ বা আরও সংকীর্ণভাবে শুধুমাত্র পশ্চিম ইউরোপকে নির্দেশ করে। ইতিহাসের ক্ষেত্রে পরিভাষাটি প্রয়োগ করা হলে এটি ইউরোপীয় উপনিবেশবাদ এবং সাম্রাজ্যবাদের অন্যান্য রূপগুলির প্রতি কৈফিয়তমূলক অবস্থানকে নির্দেশ করতে ব্যবহৃত হতে পারে।Eurocentrism and its discontents, American Historical Association
ইউরোপকেন্দ্রিকতা পরিভাষাটির ব্যবহার সত্তর দশকের শেষ দিকে শুরু হলেও ১৯৯০ এর দশক পর্যন্ত এর খুব একটা প্রচলন দেখা যায় নি। এই সময়ে পরিভাষাটি প্রায়শই বিউপনিবেশায়ন এবং শিল্পায়িত দেশগুলোর দ্বারা তৃতীয় বিশ্বের দেশগুলোকে উন্নয়ন এবং মানবিক সহায়তার প্রস্তাবনার প্রেক্ষিতে ব্যবহৃত হচ্ছিল।

‘ইউরোপকেন্দ্রিক’ শব্দটি ১৯২০ এর দশক থেকেই বিভিন্ন প্রসঙ্গে ব্যবহৃত হচ্ছে।The German adjective europa-zentrisch ("Europe-centric") is attested in the 1920s, unrelated to the Marxist context of Amin's usage. Karl Haushofer, Geopolitik des pazifischen Ozeans (pp. 11–23, 110-113, passim). The context is Haushofer's comparison of the "Pacific space" in terms of global politics vs. "Europe-centric" politics. বিংশ শতাব্দীর মধ্যভাগে বিউপনিবেশায়ন এবং আন্তর্জাতিকতাবাদের প্রসঙ্গে এই শব্দটি জনপ্রিয় হয়ে ওঠে।A Rey (ed.) Dictionnaire Historique de la langue française (2010): À partir du radical de européen ont été composés (mil. XXe s.) européocentrique adj. (de centrique) « qui fait référence à l'Europe » et européocentrisme n.m. (variante europocentrisme n.m. 1974) « fait de considérer (un problème général, mondial) d'un point de vue européen » ." পরিচয়ের রাজনীতিতে আদর্শিক পরিভাষা হিসাবে শব্দটির ইংরেজি ব্যবহার আশির দশকের মাঝামাঝি সময়ে বর্তমান ছিল।Hussein Abdilahi Bulhan, Frantz Fanon and the Psychology of Oppression (1985), 63ff: "Fanon and Eurocentric Psychology", where "Eurocentric psychology" refers to "a psychology derived from a white, middle-class male minority, which is generalized to humanity everywhere". ১৯৭০ এর দশকে ইউনাইটেড নেশনস ইকোনমিক কমিশনের আফ্রিকা বিষয়ক অর্থনৈতিক উন্নয়ন ও পরিকল্পনা বিভাগের তৎকালীন পরিচালক মার্ক্সবাদী মিশরীয় অর্থনীতিবিদ সামির আমিন একটি স্বতন্ত্র আদর্শ বুঝাতে সর্বপ্রথম এই শব্দটি ব্যবহার করেন।"Anciens directeurs" (uneca.org)  ("Samir AMIN (Egypte) 1970-1980"). আমিন পরিভাষাটি বিশ্বব্যাপী নির্ভরশীল পুঁজিবাদী উন্নয়ন ধারণার বিকাশের প্রেক্ষিতে ব্যবহার করেছিলেন।

 আরও দেখুন 
 প্রাচ্যতত্ত্ব
 গ্রীককেন্দ্রিকতা

 তথ্যসূত্র 


বিষয়শ্রেণী:স্বজাত্যকেন্দ্রিকতা
বিষয়শ্রেণী:পশ্চিমা সংস্কৃতি